549.49 REGOLAMENTI DWAR UŻU KONTENUT TA’ MIKRO-ORGANIŻMI MODIFIKATI ĠENETIKAMENT L-AVVIŻ LEGALI 127 tal-2008, kif emendat bl-Avviż Legali 265 tal-2010. L-AVVIŻ LEGALI 127 tal-2008, kif emendat bl-Avviż Legali 265 tal-2010. 1. Titolu. It-titolu ta’ dawn ir-regolamenti hu Regolamenti dwar l-Użu kontenut ta’ Mikro-Organiżmi Modifikati Ġenetikament. 2. Għan. Emendat: A.L.265 tal-2010. (1) L-għan ta’ dawn ir-regolamenti hu li jkunu stabbiliti miżuri għall-użu kontenut ta’ mikro-organiżmi modifikati ġenetikament bl-iskop li tkun protetta s-saħħa umana u l-ambjent. (2) Dawn ir-regolamenti jipprovdu d-disposizzjonijiet meħtieġa għall-implimentazzjoni f’Malta tad-Direttiva tal-Kunsill Ewropew 2009/41/KE tas-6 ta’ Mejju, 2009 dwar l-użu kontenut ta’ mikro-organiżmi modifikati ġenetikament (recast) u għandhom jinqraw u jiftiehmu ħaġa waħda ma’ dak l-istrument legali. (3) L.S.424.25 Dawn ir-regolamenti għandhom jinqraw u jiftiehmu ħaġa waħda mar-Regolamenti dwar il-Protezzjoni tal-Ħaddiema minn Riskji relatati ma’ l-Espożizzjoni għal Aġenti Bijoloġiċi fuq il-Post tax-Xogħol, li għandhom x’jaqsmu ma’ kwistjonijiet rigward is-saħħa u s-sigurtà fuq il-post tax-xogħol. TAQSIMA I: DEFINIZZJONIJIET U EŻENZJONIJIET Tifsir. 3. F’dawn ir-regolament ikemm-il darba r-rabta tal-kliem ma tkunx teħtieġ xort’oħra: " l-awtorità kompetenti " tfisser l-Awtorità għall-Ambjent u r-Riżorsi kif stipulat bl-Ordni dwar in-Nomina ta’ Awtorità Kompetenti, u tali korp jew persuna lil-Ministru responsabbli għall-ambjent jista’ b’ordni fil-Gazzetta jinnomina u korpi jew persuni differenti jistgħu jiġu nominati bħala l-awtorità kompetenti għal disposizzjonijiet differenti u skopijiet differenti ta’ dawn ir-regolamenti; " inċident" tfisser kull inċident li jinvolvi ħelsien sinifikanti u mhux intenzjonat ta’ GMM fil-kors ta’ l-użu tagħhom kontenut li jista’ jkun ta’ perikolu immedjat jew ritardat għas-saħħa umana jew l-ambjent; "mikro-organiżmu " tfisser entità mikrobijoloġika, kemm ċellulari kemm mhux ċellulari, kapaċi li tirreplika jew li tittrasferixxi materjal ġenetiku, inkluż kull virus, viroid tfisser entità mikrobijoloġika, kemm ċellulari kemm mhux ċellulari, kapaċi li tirreplika jew li tittrasferixxi materjal ġenetiku, inkluż kull virus, ċellula tal-pjanti u ta’ l-annimali fil-kultura; " mikro-organiżmu modifikat ġenetikament" jew "GMM " tfisser mikro-organiżmu li fih il-materjal ġenetiku ġie mibdul b’tali mod li ma jkunx naturali permezz ta’ taħlit u, jew rikombinazzjoni naturali. Fil-kuntest ta’ din it-tifsira: (a) modifikazzjoni ġenetika sseħħ ta’ l-inqas meta jintużaw il-karatteristiċi tekniċi msemmija fl-Iskeda I, Parti A; (b) karatteristiċi tekniċi msemmija fl-Iskeda I, Parti B, ma jiġux ikkunsidrati li jirriżultaw f’modifikazzjoni ġenetika; " il-Ministru " tfisser il-Ministru responsabbli għall-ambjent; " notifika " tfisser meta l-informazzjoni meħtieġa tiġi ppreżentata mill-awtorità kompetenti; "utent" tfisser persuna naturali jew legali li tkun responsabbli għall-użu kontenut ta’ GMM; " uż u kontentut " tfisser kull attività li fiha mikro-organiżmi jiġu modifikati ġenetikament jew li fiha dawk il-GMM jiġu kultivati, maħżuna, trasportati, meqruda, isir minnhom jew jiġu użati b’kull mod ieħor, u li dwar dawk il-miżuri ta’ konteniment speċifiċi dawn jiġu wżati biex jillimitaw il-kuntatt ma’, u sabiex jiġi provdut livell għoli ta’ sigurtà għal, popolazzjoni in ġenerali u għall-ambjent. TAQSIMA II: ASSESSJAR 4. Assessjar. (1) Sabiex jiġi żgurat li l-użu kontenut ta’ GMM ma jkunx jipproduċi effetti kuntrarji fuq is-saħħa umana u l-ambjent, l-utent għandu jwettaq assessjar ta’ kull użu kontenut rigward ir-riskji għas-saħħa umana u l-ambjent li użu kontenut bħal dan jista’ jikkawża, billi juża bħala minimu l-elementi ta’ assessjar u l-proċedura stabbilita fl-Iskeda III, sezzjonijiet A u B. (2) L-assessjar imsemmi fis-sub regolament (1) għandu jirriżulta fil-klassifikazzjoni finali ta’ l-użu kontenut f’erba’ klassijiet billi tiġi applikata l-proċedura stabbilita fl-Iskeda III, li għandha tirriżulta fl-assenjar ta’ livelli kontenuti skond is-sub regolamenti): Klassi 1: attivitajiet ta’ ebda riskju jew ta’ riskju negliġibbli, li dwarhom ikun adatt il-livell 1 ta’ konteniment. Klassi 2: attivitajiet ta’ riskju baxx, li dwarhom ikun adatt il-livell 2 ta’ konteniment. Klassi 3: attivitajiet ta’ riskju moderat, li dwarhom ikun adatt il-livell 3 ta’ konteniment. Klassi 4: attivitajiet ta’ riskju għoli, li dwarhom ikun adatt il-livell 4 ta’ konteniment. (3) Meta jkun hemm xi dubju dwar liema klassi tkun adatta għall-użu kontenut propost, għandhom jiġu applikati l-aktar miżuri stretti, kemm-il darba prova suffiċjenti, bi qbil ma’ l-awtorità kompetenti, ma tkunx tiġġustifika l-applikazzjoni ta’ miżuri inqas strinġenti. (4) L-assessjar imsemmi fis-sub regolament (1) għandu b’mod speċjali jieħu inkonsiderazzjoni l-kwistjoni tar-rimi ta’ skart u effluwenti. Meta jkun adatt, għandhom jiġu implimentati l-miżuri ta’ sigurtà meħtieġa sabiex tkun protetta s-saħħa umana u l-ambjent. (5) L-utent għandu jżomm record ta’ l-assessjar imsemmi fis-sub regolament (1) u dak ir-record għandu jkun disponibbli f’forma skond ma tkun trid l-awtorità kompetenti bħala parti min-notifika skond ir-regolamenti 6, 8 u 9 jew meta jiġi hekk mitlub. (6) L-utent għandu japplika, ħlief meta l-paragrafu 2 ta’ l-Iskeda IV jippermetti li jkunu applikati miżuri oħra, il-prinċipji ġenerali u l-konteniment adattu miżuri protettivi oħra stipulati fl-Iskeda IV li jikkorrispondu għall-klassi ta’ użu kontenut, sabiex l-espożizzjoni għal kull GMM f’xi post tax-xogħol u l-ambjent tinżamm fl-inqas livell raġonevolment prattikabbli, u b’hekk jiġi żgurat livell għoli ta’ sigurtà. (7) L-assessjar msemmi fis-sub regolament (1) u l-konteniment u l-miżuri protettivi l-oħra applikati għandhom jiġu riveduti perjodikament, u minnufih jekk: (a) il-miżuri ta’ konteniment applikati ma jibqgħux aktar adegwati jew il-klassi assenjata lil dak l-użu kontenut ma tkunx aktar korretta, jew (b) ikun hemm suspett li l-assessjar m’għadux aktar valutat b’mod adattat fil-kuntest ta’ għarfien xjentifiku u tekniku ġdid. 5. (1) Mingħajr preġudizzju għar-regolament 4(1), dawn ir-regolamenti m’għandhomx ikunu japplikaw: (a) meta modifikazzjoni ġenetika tirriżulta mill-użu ta’ teknika jew metodi msemmija fl-Iskeda II, Parti A, jew (b) għal kull użu kontenut li jinvolvi biss tipi ta’ GMM li jkunu konformi mal-kriterji elenkati fl-Iskeda II, Parti B li jistabbilixxu s-sigurtà tagħhom għas-saħħa umana u l-ambjent. Dawn it-tipi ta’ GMM jinsabu elenkati fl-Iskeda II, Parti Ċ. (2) Ir-regolament 4(2), 4(5), 4(6), 4(7) u r-regolamenti 6 sa 11 m’għandhomx japplikaw għat-trasport ta’ GMM bit-triq, bil-baħar jew bl-ajru. (3) L.S.549.60 Dawn ir-regolamenti m’għandhomx japplikaw għall-ħażna, kultivar, trasport, qerda, rimi jew użu ta’ GMM li jkunu tpoġġew fis-suq skond ir-Regolamenti dwar Tluq Deliberat ta’ Organiżmi Modifikati Ġenetikament fl-Ambjent, jew konformement ma’ leġislazzjoni relevanti oħra, li tipprovdi għall-assessjar ta’ l-impatt ta’ l-ambjent speċifiku, simili għal dak stabbilit fir-regolamentimsemmija, sakemm l-użu kontenut ikun skond il-kondizzjonijiet, jekk ikun il-każ, għall-kunsens għat-tqegħid fis-suq. TAQSIMA III: PERMESSI U PENALI 6. Post użat għall-ewwel darba. Meta xi post ikun ser jintuża għall-ewwel darba għal xi użu kontenut, qabel ma jibda tali użu, l-utent għandu jippreżenta notifika lill-awtorità kompetenti, li jkun fiha ta’ l-inqas l-informazzjoni msemmija fl-Iskeda V, Parti A. 7. Użu kontenut ta’ Klassi 1. (1) Meta xi użu kontenut ta’ Klassi 1 ikun ser isir għall-ewwel darba jew sussegwentement f’post notifikat skond ir-regolament 6, notifika li jkun fiha l-informazzjoni msemmija fl-Iskeda V, Parti B (minbarra s-sommarju ta’ l-assessjar msemmi fir-regolament 4(1)), għandha tiġi ppreżentata lill-awtorità kompetenti. L-użu kontenut fi Klassi 1 jista’ jkompli jsir minnufih wara li ssir in-notifika. (2) L-utenti ta’ GMM f’użu kontenut ta’ Klassi 1 ikunu meħtieġa li jżommu record ta’ kull assessjar kif imsemmi fir-regolament 4(5), li għandu jkun disponibbli għall-awtorità kompetenti meta jiġi hekk mitlub. 8. Użu kontenut ta’ Klassi 2. (1) Meta xi użu kontenut ta’ Klassi 2 ikun ser isiru għall-ewwel darba jew sussegwentement f’post notifikat skond ir-regolament 6, għandha tigi ppreżentata notifika li jkun fiha l-informazzjoni msemmija fl-Iskeda V, Parti B, għandha tiġi ppreżentata lill-awtorità kompetenti. (2) Jekk il-post kien soġġett għal notifika preċedenti biex jitwettaq xi użu kontenut ta’ Klassi 2 jew ta’ klassi ogħla u kull kunsens assoċjat meħtieġ ikun ġie sodisfatt, l-użu kontenut ta’ Klassi 2 jista’ jkompli jsir minnufih wara li ssir in-notifika l-ġdida: Iżda l-applikant jista’ wkoll, madankollu, huwa stess jitlob deċiżjoni dwar awtorizzazzjoni formali mingħand l-awtorità kompetenti. Id-deċiżjoni għandha ssir fi żmien mhux iżjed minn ħamsa u erbgħin jum min-notifika. (3) Jekk il-post ma kienx soġġett għal notifika preċedenti biex jitwettaq xi użu kontenut ta’ Klassi 2 jew ta’ xi klassi ogħla, l-użu kontenut ta’ Klassi 2 jista’, fin-nuqqas ta’ xi indikazzjoni kuntrarja mill-awtorità kompetenti, ikompli wara ħamsa u erbgħin jum minn meta tiġi ppreżentata n-notifika msemmija fis-sub regolament (1), jew qabel bi qbil ma’ l-awtorità kompetenti. 9. Użu kontenut ta’ Klassi 3 u Klassi 4. (1) Dwar l-ewwel użu kontenut ta’ Klassi 3 u Klassi 4 u dawk li sussegwentement ikunu ser jitwettqu f’post notifikat skond ir-regolament 6, notifika li jkun fiha l-informazzjoni msemmija fl-Iskeda V, Parti ~, għandha tiġi ppreżentata lill-awtorità kompetenti. (2) Użu kontenut ta’ Klassi 3 jew ta’ klassi ogħla ma jistax ikompli qabel ma jkun hemm il-kunsens bil-quddiem mill-awtorità kompetenti li għandha tikkomunika d-deċiżjoni tagħha bil-miktub: (a) mhux aktar tard minn ħamsa u erbgħinjum minn meta tiġi ppreżentata n-notifika l-ġdida, fil-każ ta’ postijiet li kienu soġġetti għal notifika preċedenti biex jitwettaq xi użu kontenut ta’ Klassi 3 jew ta’ klassi ogħla u meta xi ħtieġa ta’ kunsens assoċjat tkun ġiet sodisfatta, għall-istess klassi jew għal klassi ogħla mill-użu kontenut li bih ikun hemm ħsieb li jitkompla; (b) mhux aktar tard minn disgħin jum minn meta tkun ġiet ippreżentata n-notifika, fil-każijiet l-oħra. 10. Notifiki lill-awtorità kompetenti. Emendat: A.L.265 tal-2010. (1) Il-persuna li tippreżenta notifika sabiex tikseb permess għall-attivitajiet msemmija fir-regolamenti 6, 7, 8 u 9, hawn aktar ’l isfel imsejħa l-applikant, għandha tippreżenta t-talba tagħha bil-miktub lill-awtorità kompetenti qabel ma twettaq dik l-attività. (2) Sabiex l-awtorità kompetenti tkun tista’ tivvaluta notifika u toħrog permess, għandu jkun hemm mehmuż ma’ l-applikazzjoni d-dokumenti rilevanti u kull informazzjoni oħra meħtieġa mill-awtorità kompetenti. L-applikant għandu jindika b’mod ċar jekk l-applikazzjoni tkunx tippreġudikaxikaż ta’ infurzar, kawża fil-qorti jew kawżi oħra li jkunu jinsabusub-judice. (3) L-awtorità kompetenti għandha teżamina l-konformità tan-notifiki mal-ħtiġiet ta’ dawn ir-regolamenti, l-eżattezza u l-kompletezza ta’ l-informazzjoni mogħtija, il-korrettezza ta’ l-assessjar imsemmi fir-regolament 4(1) u l-klassi ta’ kull użu kontenut kif ukoll, fejn ikun adatt, kemm ikun sar kif imiss u l-konteniment u miżuri protettivi oħra, l-immaniġġar ta’ skart, u miżuri ta’ rispons f’każ ta’ emerġenza. (4) Jekk ikun meħtieġ, l-awtorità kompetenti tista’: (a) titlob lill-utent jipprovdi aktar informazzjoni jew jimmodifika l-kondizzjonijiet ta’ l-użu kontenut propost jew li jemenda l-klassi assenjata lil xi użu kontenut: Iżda f’dan il-każ l-awtorità kompetenti tista’ teħtieġ li l-użu kontenut, jekk ikun propost, ma jibdiex, jew, jekk ikun qed isir, jiġi sospiż jew terminat, sakemm l-awtorità kompetenti ma tagħtix l-approvazzjoni tagħha abbażi ta’ aktar informazzjoni li tinkiseb jew tal-kondizzjonijiet modifikati ta’ l-użu kontenut; (b) tillimi ta ż-żmien sa meta jkun permess li jsir l-użu kontenut jew li dan ikun soġġett għal ċerti kondizzjonijiet speċifiċi. (5) Għall-fini tal-kalkolu tal-perjodi msemmija fir-regolamenti 8 u 9, kull perjodu ta’ żmien, li matulu, l-awtorità kompetenti- (a) tkun qiegħda tistenna xi informazzjoni ulterjuri li hija tista’ tkun ntalbet għalih mingħand in-notifikant skond is-sub regolament (4)(a), jew (b) tkun qegħda twettaq inkjesta jew konsultazzjoni pubblika skond ir-regolament 15, m’għandux jittieħed inkonsiderazzjoni. (6) Meta l-awtorità kompetenti toħroġ permess, hija tista’ timponi dawk il-kondizzjonijiet li tista’ tqis adattiuidonei. (7) Meta l-awtorità kompetenti tirrifjuta dak il-permess, hija għandha tinforma lill-applikant bir-raġunijiet għal dak ir-rifjut. (8) Il-perjodu ta’ validità ta’ dak il-permess għandu wkoll ikun stabbilit fid-diskrezzjoni ta’ l-awtorità kompetenti. (9) L-applikant għandu jipprovdi kopja ta’ kull riżultat pubblikat u ta’ kull pubblikazzjoni oħra, li jkunu rilevanti għal dan il-permess, lill-awtorità kompetenti fi żmien tliet xhur mid-data ta’ pubblikazzjoni. (10) L-awtorità kompetenti m’għandhiex toħroġ jew iġġedded permess jekk l-applikant involut ma jkunx issodisfa jew onora dawk il-kondizzjonijiet jew l-obligazzjonijiet li joriġinaw minn xi permess ieħor maħruġ mill-awtorità kompetenti taħt dawn ir-regolamenti u, jew kull regolament ieħor li jkollhom x’jaqsmu magħhom. 11. Informazzjoni ġdida dwar riskji ta’ użu kontenut. (1) (a) Jekk informazzjoni ġdida ssir sussegwentement disponibbli għall-awtorità kompetenti li jista’ jkollha konsegwenzi sinifikanti għar-riskji li jinħolqu bl-użu kontenut, l-awtorità kompetenti tista’ teħtieġ lill-utent jimmodifika l-kondizzjonijiet ta’, jew li jissospendi jew iwaqqaf, l-użu kontenut. (b) Meta utentisirjaf b’informazzjoni ġdida jew jimmodifika l-użu kontenut b’mod li jista’ jkollu konsegwenzi sinifikanti għar-riskji li jinħolqu b’dan, l-utent għandu jwaqqaf l-użu kontenut u, mill-aktar fis possibbli, jinforma lill-awtorità kompetenti. (2) Qabel ma jerġa’ jibda użu kontenut li jkun twaqqaf skond is-sub regolament (1), l-utent għandu- (a) jirrevedi l-assessjar mwettaq skond ir-regolament 4, u l-klassi u l-livell ta’ konteniment applikati skond ir-regolament 4(2); u (b) jippreżenta notifika emendata lill-awtorità kompetenti. (3) Għall-fini tas-sub regolament (2), id-disposizzjonijiet li jkollhom x’jaqsmu mal-preżentata ta’ notifika minn utent skond ir-regolamenti 6,8 jew 9, u għall-ipproċessar u deċiżjoni dwar notifika bħal dik mill-awtorità kompetenti skond ir-regolament 10, għandhom ikunu japplikaw, skond kif ikun adatt, għal notifika emendata bħal li kieku din kienet notifika skond ir-regolamenti 6,8 jew 9. 12. (1) Persuna tista’ tinsab ħatja ta’ reat taħt dawn ir-regolamenti jekk: (a) hija tonqos milli tikkonforma ruħha ma’ xi disposizzjoni ta’ dawn ir-regolamenti jew tonqos milli tikkonforma mal-kondizzjonijiet tal-permess jew ma’ xi ordni oħra mogħtija leġittimament skond xi disposizzjoni ta’ dawn ir-regolamenti; jew (b) hija tikser xi restrizzjoni, projbizzjoni jew rekwiżit i mpost minn jew taħt dawn ir-regolamenti; jew (ċ) hija taġixxi f’kontra venzjoni ta’ xi disposizzjoni ta’ dawn ir-regolamenti; jew (d) hija tagħmel xi dikjarazzjoni jew tippreżenta informazzjoni jew dokumenti, li dik il-persuna tkun taf li huma foloz għall-fini li takkwista l-approvazzjoni jew it-tkomplija tal-permess skond ir-regolamenti 6, 8,9 jew 11(2)(b); jew (e) hija tikkonfoffa jew tipprova tikkonfoffa, tgħin jew tipprovatgħin, tħajjar jew tipprova tħajjar, tagħti parir jew tipprova tagħti parir, tqabbad jew tipprova tqabbad, lil xi persuna oħra sabiex din tikser id-disposizzjonijiet ta’ dawn ir-regolamenti jew jekk hija tonqos milli tikkonforma ruħha ma’ dawk id-disposizzjonijiet, inkluża kull ordni mogħtija leġittimament skond xi disposizzjoni ta’ dawn ir-regolamenti, jew biex tikser xi restrizzjoni, projbizzjoni jew rekwiżit i mposti minn jew taħt ir-regolamentimsemmija jew bħala riżultat ta’ dan. (2) Penali. Kull persuna li tagħmel jew tipprova tagħmel xi reat kontra dawn ir-regolamenti għandha, meta tinstab ħatja, teħel il-penali li ġejjin: (a) meta tinsab ħatja għall-ewwel darba ta’ reat taħt Klassi 1, multa ta’ mhux inqas minn ħames mitteuro (€ 500), iżda mhux iżjed minn elfeuro (€ 1,000); meta tinsab ħatja għat-tieni darba jew aktar għal reat taħt Klassi 1, multa ta’ mhux inqas minn elfeuro (€ 1,000), iżda mhux iżjed minnelfejn u ħames mitteuro (€ 2,500) jew għal priġunerija għal żmien mhux iżjed minn sentejn jew għal dik il-multa u priġunerija flimkien; (b) meta tinsab ħatja għall-ewwel darba ta’ reat taħt Klassi 2, multa ta’ mhux inqas minn elfeuro (€ 1,000), iżda mhux aktar minn elfejn euro (€ 2,000); meta tinsab ħatja għat-tieni darba jew aktar għal reat taħt Klassi 2, multa ta’ mhux inqasel fejn euro (€ 2,000), iżda mhux iżjed minn tliet elefuħames mitteuro (€ 3,500) jew għal priġunerija għal żmien mhux iżjed minn sentejn jew għal dik il-multa u priġunerija flimkien; (ċ) meta tinstab ħatja għall-ewwel darba ta’ reat taħt Klassi 3, multa ta’ mhux inqas minnelfejn u ħames mitteuro (€ 2,500), iżda mhux iżjed minn sittelefeuro (€ 6,000); meta tinsab ħatja għat-tieni darba jew aktar għal reat taħt Klassi 3, multa ta’ mhux inqas minn erbatelefuħamesmitteuro (€ 4,500), iżda mhux iżjed minn ħamsa u għoxrin elfeuro (€ 25,000) jew għal priġunerija għal żmien ta’ mhux iżjed minn sentejn jew għal dik il-multa u priġunerija flimkien; (d) meta tinsab ħatja għall-ewwel darba ta’ reat taħt Klassi 4, multa ta’ mhux inqas minn tnax-ilelfeuro (€ 12,000), iżda mhux iżjed minn ħamsa u għoxrin elfeuro (€ 25,000); meta tinsab ħatja għat-tieni darba jew aktar għal reat taħt Klassi 4, multa ta’ mhux inqas ħamsa u għoxrin elf euro (€ 25,000), iżda mhux aktar minn ħamsa u tletinelfeuro (€ 35,000) jew għal priġunerija għal żmien ta’ mhux iżjed minn sentejn jew għal dik il-multa u priġunerija flimkien: Iżda l-Qorti għandha tordna lil persuna li tinsab ħatja li tkun għamlet reat kontra dawn ir-regolamenti, tħallas l-ispejjeż li l-awtorità kompetenti tkun għamlet b’riżultat ta’ dak ir-reat, inkluża kull azzjoni li ssir bħala rimedju għal danni kaġunati b’dak ir-reat, ir-revoka tal-permess maħruġ mill-awtorità kompetenti u l-konfiska tal-corpus delicti, inklużi wkoll l-ispejjeż kollha mġarrba għaż-żamma u t-trasport ta’ dak il-corpus delicti Iżda l-Qorti għandha tordna lil persuna li tinsab ħatja li tkun għamlet reat kontra dawn ir-regolamenti, tħallas l-ispejjeż li l-awtorità kompetenti tkun għamlet b’riżultat ta’ dak ir-reat, inkluża kull azzjoni li ssir bħala rimedju għal danni kaġunati b’dak ir-reat, ir-revoka tal-permess maħruġ mill-awtorità kompetenti u l-konfiska tal-corpus delicti. (3) Il-Qorti għandha tordna lill-ħati biex ineħħi l-kawżi tar-reat u li jreġġa lura kull ħaġa li tkun saret mingħajr permess fi żmien li jkun suffiċjenti għal dan il-għan skondma’ jiġi stabbilit mill-Qorti; u, jekk il-ħati jonqos milli jikkonforma ruħu ma’ ordni bħal dik fiż-żmien stipulat, għandu jeħel multa ta’ mhux inqas minn sittineuro (€ 60) u mhux iżjed minn ħames mitteuro (€ 500), skond mal-Qorti tista’ tistabbilixxi, għal kull ġurnata lin-nuqqas ikompli wara li jiskadi t-terminu msemmi. (4) Applikabilità tal-Kodiċi Kriminali. Kap. 9. Id-disposizzjonijiet ta’ l-artikoli 23 u 30 tal-Kodiċi Kriminali għandhom, mutatis mutandis, ikunu japplikaw għall-proċedimenti dwar reati kontra dawn ir-regolamenti, b’dan illi l-iskwalifika milli persuna jkollha jew tikseb liċenza jew permess mill-awtorità kompetenti m’għandha f’ebda każ tkun ta’ inqas minn sena. (5) Kap.9. Kap. 9. Minkejja d-disposizzjonijiet ta’ l-artikolu 370 tal-Kodiċi Kriminali, proċedimenti għal reat kontra dawn ir-regolamenti għandhom isiru quddiem il-Qorti tal-Maġistrati (Malta) jew il-Qorti tal-Maġistrati (Għawdex), skond kif ikun il-każ, u għandhom jkunu skond id-disposizzjonijiet tal-Kodiċi Kriminali li jirregolaw il-proċedura quddiem dawk il-qrati bħal a qrati ta’ ġudikatura kriminali. (6) Kap.9. Kap. 9. Minkejja d-disposizzjonijiet tal-Kodiċi Kriminali, l-Avukat Ġenerali għandu dejjem ikollu dritt ta’ appell quddiem il-Qorti ta’ l-Appell Kriminali minn kull sentenza mogħtija mill-Qorti tal-Maġistrati (Malta) jew mill-Qorti tal-Maġistrati (Għawdex) dwar proċedimenti għal xi reat kontra dawn ir-regolamenti. 13. Spezzjonijiet u miżuri ta’ kontroll. L-awtorità kompetenti tista’ torganizza spezzjonijiet u miżuri oħra ta’ kontroll sabiex tiżgura li l-utent ikun jikkonforma ruħu ma’ dawn ir-regolamenti. TAQSIMA IV: KONSULTAZZJONI PUBBLIKA U KUNFIDENZJALITÀ 14. (1) Meta l-kxif ta’ data li jkollha x’taqsam ma’ dawn ir-regolamenti tkun taffetwa lil xi waħda jew aktar minn dawn li ġejjin- (a) il-kunfidenzjalità tal-proċedimenti ta’ awtoritajiet pubbliċi, ir-relazzjonijiet internazzjonali u d-difiża nazzjonali, (b) is-sigurtà pubblika, (ċ) fatti li huma, jew li kienu, subjudice, jew taħt inkjesta (inkluż inkjesti dixxiplinari), jew li jiffurmaw is-suġġett għal proċedimenti ta’ investigazzjoni preliminari, (d) kunfidenzjalità kummerċjali u industrijali, inkluża l-proprjetà intellettwali, (e) il-kunfidenzjalità ta’ data personali u, jew inkartamenti; (f) materjal fornut minn terzi mingħajr ma dik il-parti tkun taħt obbligu legali li tagħmel dan, (g) materjal, li l-kxif tiegħu x’aktarx li jista’ jwassal għal dannu fl-ambjent li dak il-materjal ikollu kuntatt miegħu, in-notifikant jista’ jindika l-informazzjoni fin-notifiki ppreżentati f’konformità ma’ dawn ir-regolamenti li għandhom jiġu trattati b’mod kunfidenzjali: Iżda f’dawn il-każijiet għandha tingħata ġustifikazzjoni li tista’ tiġi verifikata. (2) L-awtorità kompetenti għandha tiddeċiedi, wara konsultazzjoni man-notifikant, liema informazzjoni għandha tinżamm bħala waħda kunfidenzjali u għandha tinforma lin-notifikant bid-deċiżjoni tagħha. (3) F’ebda każ m’għandha l-informazzjoni li ġejja, tinżamm kunfidenzjali meta din tkun ġiet ippreżentata skond ir-regolamenti 6,8 jew 9: (a) il-karatteristiċi ġenerali tal-GMM, l-isem u l-indirizz tan-notifikant, u l-lok ta’ l-użu, (b) il-klassi ta’ l-użu kontenut u l-miżuri ta’ konteniment, (ċ) l-evalwazzjoni ta’ effetti prevedibbli, b’mod partikolari dawk l-effetti li jagħmlu l-ħsara li s-saħħa umana u l-ambjent. (4) L-awtorità kompetenti m’għan daxxandar ebda informazzjoni lil terzi li tkun ġiet deċiża li tibqa’ kunfidenzjali skond is-sub regolament (2) u li tkun ġiet notifikata jew b’xi mod ieħor provduta b’mod konformi ma’ dawn ir-regolamenti, u għandha tipproteġi d-drittijiet ta’ proprjetà intellettwali li jkollhom x’jaqsmu mad-data li tkun ġiet mogħtija. (5) Jekk, għal xi raġuni li tkun, in-notifikant jirtira n-notifika tiegħu, l-awtorità kompetenti għandha tirrispetta l-kunfidenzjalità ta’ l-informazzjoni mogħtija. 15. Konsultazzjoni pubblika. Mingħajr preġudizzju għar-regolament 14, l-awtorità kompetenti tista’ tikkonsulta lill-pubbliku dwar xi aspetti ta’ l-użu kontenut propost meta hija tqis li dan ikun adatt. TAQSIMA V: INĊIDENTI U PJANIJIET TA’ EMERĠENZA 16. Pjanijiet ta’ emerġenza. (1) L-awtorità kompetenti għandha tiżgura li qabel ma jibda użu kontenut: (a) ji tfassal pjan ta’ emerġenza għal kull użu kontenut f’dawk il-każijiet meta l-miżuri ta’ konteniment jistgħu jfallu u jwasslu għal perikolu serju, kemm jekk immedjat kemm jekk ritardat, għal bnedmin barra mill-post u, jew għall-ambjent, ħlief meta dak il-pjan ta’ emerġenza jkun diġà ġie mfassal taħt leġislazzjoni rilevanti oħra; (b) informazzjoni fuq pjanijiet ta’ emerġenza, għal dawk inklużil-miżuri ta’ sigurtà rilevanti li għandhom jiġu applikati, għandha tingħata b’mod adatt, u mingħajr madini kollha għal fejn tintalab, mingħand korpi u awtoritajiet li jistgħu jkunu affettwati bl-inċident. Din l-informazzjoni għandha tiġi aġġornata f’intervalli adatti. Din għandha tkun ukoll disponnibli għall-pubbliku. (2) Fl-istess ħin, l-awtorità kompetenti għandha tara li informazzjoni bħal dik li tkun tqassmet li ċ-ċittadini tagħha għandha tkun disponibbli għal Stati Membri oħra involuti. 17. (1) F’każ ta’ inċident, l-utent ikun minnufih meħtieġ jinforma lill-awtorità kompetenti u li jipprovdilha din l-informazzjoni li ġejja: (a) iċ-ċirkostanzi ta’ l-inċident, (b) l-identità u l-kwantitajiet ta’ kull GMM involut, (ċ) kull informazzjoni meħtieġa biex jiġu valutati l-effetti ta’ l-inċident fuq is-saħħa tal-popolazzjoni in ġenerali u ta’ l-ambjent, (d) il-miżuri li jkunu ttieħdu. (2) L.S.424.25 L-utent għandu jinforma lill-awtorità kompetenti msemmija fir-Regolamenti dwar il-Protezzjoni tal-Ħaddiema minn Riskji relatati ma’ l-Espożizzjoni għal-Aġenti Bijoloġiċi fuq il-Post tax-Xogħol, b’xi inċident bħal dak. (3) Meta tingħata informazzjoni b’konformità mas-sub regolament (1), l-awtorità kompetenti, flimkien ma’ l-awtorità kompetenti msemmija fis-sub regolament (2), tkun meħtieġa: (a) tiżgura li jittieħdu l-miżuri kollha meħtieġa, u minnufih tinforma lil Stati Membri oħra li jistgħu jkunu affettwati bl-inċident, (b) tiġbor, meta dan ikun possibbli, l-informazzjoni meħtieġa għal analiżi ħiħa ta’ l-inċident u, meta jkun adatt, tagħmel ir-rakkomandazzjonijiet tagħha sabiex jiġu evitati inċidenti simili fil-futur u biex tillimita l-effetti tagħhom. (4) F’każ ta’ inċident, l-awtorità kompetenti flimkien ma’ l-awtorità kompetenti msemmija fis-sub regolament (2), tista’ titlob lill-utent biex iħallas jew jikkontribwixxi għal xi jew l-ispejjeż kollha li joriġinaw minn dan l-inċident. 18. Komunikazzjoni ma’ Stati Membri oħra. L-awtorità kompetenti għandha tikkonsulta lil Stati Membri oħra, li x’aktarx li jiġu affettwati f’każ ta’ inċident, fuq l-implimentazzjoni proposta tal-pjanijiet ta’ emerġenza. TAQSIMA VI: DRITTIJIET 19. Dritt għal notifika dwar post li ser ikun użat. (1) Għandu jitħallas dritt lill-awtorità kompetenti għal: (a) Dritt għal notifika dwar post li ser ikun użat għall-ewwel darba. notifika dwar post li jkun ser jintuża għall-ewwel darba mogħtija lill-awtorità kompetenti taħt ir-regolament 6, skond id-drittijiet applikabbli mniż/la fil-Parti A ta’ l-Iseda VI, skondliema minnhom ikun japplika; (b) notifika dwar użu kontenut individwali, mogħtija lill-awtorità kompetenti taħt ir-regolamenti 7, 8 u 9 skond id-drittijiet applikabbli mniż/la fil-Parti B ta’ l-Iskeda VI, skondliema minnhom ikun japplika; (ċ) notifika emendata dwar użu kontenut, mogħtija lill-awtorità kompetenti taħt ir-regolament 11 skond id-drittijiet applikabbli mniż/la fil-Parti ~ ta’ l-Iskeda VI, skondliema minnhom ikun japplika. (2) Investigazzjonijiet. L-awtorità kompetenti tista’ tagħmel, jew tirranġa li jsiru, dawk l-investigazzjonijiet addizzjonali li tqis meħtieġa, bħala parti mill-eżami jew monitorġġ tagħha ta’ notifika ta’ użu kontenut sabiex hija tkun tista’ tivvaluta sew in-notifika u tista’ titlob lill-utent iħallas jew jikkontribwixxi għal xi spejjeż ta’ kull investigazzjoni bħal dik. (3) Rkupru ta’ spejjeż jew ħlasijiet. L-awtorità kompetenti tista’ tirkupra l-ammont ta’ kull ħlas lilha dovut minn xi ħtieġa taħt ir-regolament 17(4). TAQSIMA VII: DISPOSIZZJONIJIET OĦRA 20. L-iskedi Isa VI jinsabu pubblikati bil-lingwa Ingliża biss. L-Iskedi Isa VI qegħdin jiġu pubblikati bil-lingwa Ingliża mat-test Ingliż ta’ dawn ir-regolamenti.